อ่วม! สินค้าขึ้นราคา ผู้ค้าอ้างเคอร์ฟิว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

จากการสำรวจราคาอาหารสดในตลาดย่านสวนหลวง ร.9 พบว่าราคาผักและของสดขยับราคาขึ้นอย่างมาก เช่น ผักชีขึ้นจากกิโลกรัมละ 150 บาท เป็น 300 บาท ไข่เบอร์ 3 แผงละ 80 บาท ขึ้นอีก 56 บาท ส่วนปลาทูขึ้นจากเข่งละ 10 บาท เป็น 1520 บาท หมูเนื้อแดงขึ้นกิโลกรัมละ 510 บาท ปัจจุบันกิโลกรัมละประมาณ 120125 บาท
ทั้งนี้ ราคาสินค้าที่เพิ่มสูงขึ้นมากนี้ เป็นข้ออ้างจากผู้ค้าว่าเพราะการขนส่งไม่ได้รับความสะดวกจากมาตรการเคอร์ฟิวของรัฐบาล ประกอบกับความต้องการสินค้าขณะนี้สูงผิดปกติ 
ด้านนางพรทิวา นาคาศัย รมว.พาณิชย์ กล่าวว่า สัปดาห์หน้ากระทรวงพาณิชย์จะเสนอคณะรัฐมนตรี (ครม.) เพื่อของบประมาณ 300 ล้านบาท เยียวยาผลกระทบให้ผู้ประกอบการจากการชุมนุมทางการเมือง โดยงบดังกล่าวจะนำมาใช้จัดงานแสดงสินค้าและงานธงฟ้าเพื่อช่วยเหลือผู้ประกอบการ ในการเป็นช่องทางที่จะนำสินค้าค้างสต๊อกมาจำหน่ายในงานที่จัดขึ้น รวมทั้งเป็นการช่วยเหลือประชาชนเพื่อลดภาระค่าครองชีพอีกทางหนึ่ง 
“เป้าหมายของการของบจัดงานใหญ่ธงฟ้า เพื่อบรรเทาผลกระทบและเยียวยาผู้ประกอบการจากเหตุการณ์ชุมนุม ซึ่งจะเป็นการสร้างโอกาสและขยายช่องทางการตลาดให้แก่ผู้ประกอบการ รวมถึงลดภาระค่าใช้จ่ายให้กับผู้ประกอบการที่ประสบปัญหาสินค้าค้างสต๊อกและประชาชนด้วย” 
สำหรับมาตรการเร่งด่วนที่มีการช่วยเหลือเฉพาะหน้าในขณะนี้ ล่าสุดกระทรวงได้มอบถุงเครื่องอุปโภคบริโภคจำนวน 4,000 ถุง ภายในถุงประกอบด้วยข้าวสาร 4 กก. น้ำดื่ม 3 ขวด บะหมี่ 3 ห่อ นม 4 กล่อง น้ำพริก 2 กระปุก ให้กับชุมชนเคหะบ่อนไก่ ชุมชนริมทางรถไฟมักกะสัน ชุมชนพัฒนาบ่อนไก่ และชุมชนจารุรัตน์ (หลังโรงแรมอินทรา) ซึ่งถือเป็นการช่วยเหลือฉุกเฉินให้กับชุมชนดังกล่าว
นอกจากนี้จะเร่งเข้าจัดธงฟ้าเคลื่อนที่ (โมบาย ยูนิต) ซึ่งจะนำสินค้าอุปโภคบริโภคที่จำเป็นไปจำหน่ายในราคาพิเศษให้กับประชาชนในชุมชนที่ได้รับความเดือดร้อนจากเหตุการณ์ความไม่สงบ โดยเริ่มตั้งแต่สัปดาห์หน้าที่ชุมชนย่านพระราม 4 ปทุมวัน ราชปรารภ และสามเหลี่ยมดินแดง และให้เร่งจัดงานจำหน่ายสินค้าที่จังหวัดชายแดน โดยงานแรกเริ่มที่จังหวัดมุกดาหารวันที่ 17 มิ.ย. 2553 โดยนำสินค้าธงฟ้าและผู้ประกอบการจากย่านประตูน้ำ อินทรา ราชประสงค์ ไปร่วมจำหน่ายสินค้า และจะมีการเชิญผู้ซื้อจากฝั่งสปป.ลาว มาร่วมจับจ่ายซื้อของ และจะจัดในจังหวัดชายแดนอื่นๆอย่างต่อเนื่อง 
“งบธงฟ้าที่จะจัดเพิ่มเติมนั้น จะมีการใช้งบกระทรวงด้วย โดยจะเกลี่ยงบจากหน่วยงานต่างๆ เข้ามาร่วมด้วย เพื่อช่วยเหลือผู้ประกอบการและประชา ชนอย่างเร่งด่วน” นางพรทิวา กล่าวว่า ในส่วนของภาคการส่งออกนั้น ยืนยันว่าการส่งออกยังเป็นไปตามเป้าหมายที่วางไว้ 14% โดยสิ่งที่กระทรวงพาณิชย์ต้องเร่งทำ คือการสร้างความเชื่อมั่นให้กับลูกค้าต่างประเทศ ดังนั้นกระทรวงฯยังคงเดินหน้าในการจัดงานไทยแลนด์ เบสต์ เฟรนด์ ที่จะเชิญลูกค้าชั้นดีของไทยเข้ามาร่วมงาน ล่าสุดได้รับการตอบรับ 50 ราย โดยตั้งหมายเชิญลูกค้าเข้ามา 200 ราย เพิ่มขึ้นจากแผนเดิม 150 ราย และยังคงจัดงานสินค้าอาหารนานาชาติ (ไทยเฟกซ์) ตามแผนเดิมคือช่วงปลายเดือนมิ.ย.นี้